Diari Oficial de la Generalitat Valenciana


Sumari del DOGV 5000, del 06-05-2005 (2005/4666)

ORDE de 25 d'abril de 2005, de la Conselleria de Justícia i Administracions Públiques, Convocatòria 29/2004, per la qual es convoquen proves selectives d'accés al grup A, sector administració especial, cos d'inspectors de tributs de la Generalitat Valenciana, torn d'accés lliure i discapacitats, corresponents a l'oferta d'ocupació pública de la Generalitat Valenciana de 2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4666


Data del document
:   25-04-2005

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * concurs administratiu
    * control fiscal
    * hisenda regional

ORDE de 25 d'abril de 2005, de la Conselleria de Justícia i Administracions Públiques, Convocatòria 29/2004, per la qual es convoquen proves selectives d'accés al grup A, sector administració especial, cos d'inspectors de tributs de la Generalitat Valenciana, torn d'accés lliure i discapacitats, corresponents a l'oferta d'ocupació pública de la Generalitat Valenciana de 2004. [2005/S4666]
  
La Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat Valenciana, ha creat, a través del seu article 23.10, el cos d'inspectors de tributs de la Generalitat Valenciana, corresponent al grup A de titulació. Per a això introdueix, mitjançant l'esmentat article, una nova disposició addicional, la novena, en el Text Refós de la Llei de Funció Pública Valenciana, aprovat pel Decret Legislatiu de 24 d'octubre de 1995.
  
Entre altres aspectes, disposa l'esmentada norma que per a l'ingrés en el cos d'inspectors de tributs es requereix estar en possessió del títol de llicenciat en Dret, Econòmiques o en Administració i Direcció d'Empreses, així com la superació de les corresponents proves. La concreció dels aspectes de detall del sistema d'accés al cos queden diferits, no obstant, a un posterior desplegament reglamentari, que s'ha traduït en el Decret 139/2000, de 26 de setembre, del Govern Valencià, pel qual es regulen els aspectes reglamentaris bàsics de l'esmentat cos. Aquest Decret contempla l'ingrés en el cos en el capítol 3r, en què es desenvolupen els continguts de l'oposició, la formació i funcionament del Tribunal de Selecció com a òrgan col·legiat.
  
Mitjançant el Decret 51/2004, de 2 d'abril, del Govern Valencià, s'aprova l'Oferta d'Ocupació Pública per a l'any 2004, que comprén un total de 33 llocs d'inspectors de tributs, l'Oferta incorpora places vacants que, estant dotades pressupostàriament i incloses en les relacions de llocs de treball, es troben exercides interinament o temporalment.
  
Aquesta Conselleria, en exercici de les atribucions previstes en l'article 27.1.g) del Text Refós de la Llei de Funció Pública, en el Decret 33/1999, de 9 de març, pel qual s'aprova el Reglament de Selecció i Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de Funció Pública, i de conformitat amb la disposició final 1a del Decret 139/2000, de 26 de setembre, acorda convocar proves selectives d'accés al grup A, sector administració especial, cos d'inspectors de tributs de la Generalitat Valenciana, pel sistema d'oposició, que es regirà pel que estableix el Text Refós de la Llei de la Funció Pública Valenciana i la resta de normativa de desplegament, i pel que disposen les bases de la Convocatòria:
  
ORDENE
  
Convocar proves selectives d'accés al grup A, sector administració especial, cos d'inspectors de tributs de la Generalitat Valenciana pel sistema d'oposició, torn d'accés lliure i discapacitats d'acord amb les següents,
  
Bases de la convocatòria
  
1. Objecte de la convocatòria
  
1.1 La present Convocatòria té com a objecte la selecció de personal, per a cobrir 33 llocs de treball del grup A, sector administració especial, cos d'inspectors de tributs de la Generalitat Valenciana.
  
1.2 El nombre total de llocs reservats al torn d'accés lliure ascendeix a 31, i se'n reserven 2 per a la quota de discapacitats.
  
1.3 Els llocs de treball sense cobrir, reservats a la quota de discapacitats, s'acumularan al torn d'accés lliure.
  
2. Condicions generals dels aspirants
  
2.1 Segons el que disposa l'article 12 del Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Funció Pública Valenciana, per a ser admés a aquestes proves selectives caldrà:
  
2.1.1 Tindre la nacionalitat espanyola.
  
2.1.2 Tindre complits 18 anys.
  
2.1.3 Estar en possessió del títol de Llicenciat en Dret, Economia o en Administració i Direcció d'Empreses o equivalent.
  
2.1.4 Posseir la capacitat física i psíquica necessària per a l'exercici de les funcions dels llocs de treball oferits.
  
2.1.5 No trobar-se inhabilitat o inhabilitada, penalment, per a l'exercici de funcions públiques.
  
2.1.6 No haver sigut separat o separada, mitjançant expedient disciplinari, de qualsevol administració o ocupació pública.
  
2.2 Les condicions, per a ser admés a les proves, hauran de reunir-se en el moment d'acabament del termini de presentació de sol·licituds i mantindre's durant tot el procés selectiu, fins al moment de la presa de possessió.
  
2.3 Podran optar a la quota de discapacitats aquells aspirants del torn d'accés lliure, i amb minusvalidesa de grau igual o superior al 33%, que ho formulen expressament en la sol·licitud de participació seguint les instruccions establides en la base 6.3.2.
  
3. Aspirants amb discapacitació
  
3.1 El Tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aquest efecte, les persones interessades hauran de formular la petició corresponent en la sol·licitud de participació en la present oposició, seguint les instruccions establides en la base 6.3.2.
  
3.2 Si en el desenvolupament de les proves se susciten dubtes raonables al Tribunal, respecte a la compatibilitat funcional d'una persona aspirant, podrà demanar el corresponent dictamen de la Comissió Mixta de Discapacitats, i en aquest cas la persona aspirant podrà participar condicionalment en el procés selectiu, i queda en suspens la resolució definitiva sobre l'admissió o exclusió de les proves fins a la recepció del dictamen.
  
4. Sol·licituds
  
Els qui desitgen prendre part en aquestes proves selectives, hauran d'omplir la sol·licitud que figura com a model en l'annex II, que els serà facilitada a les oficines públiques que es relacionen en l'annex III.
  
5. Drets d'examen
  
Els drets d'examen seran de 24,76 euros i s'ingressaran en qualsevol de les entitats bancàries col·laboradores, que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
La falta de la justificació de l'abonament dels drets d'examen determinarà l'exclusió de la persona aspirant.
  
Les persones amb discapacitat, igual o superior al 33%, estan exemptes del pagament dels drets d'examen. Aquests aspirants hauran de presentar certificat de la Conselleria de Benestar Social o òrgans competents d'altres administracions públiques, que acredite discapacitat igual o superior al 33%. i ho facen constar marcant una creu en l'apartat 40.3 de la sol·licitud.
  
Així mateix, estan exempts del pagament els membres de famílies nombroses de categoria especial, i els membres de famílies nombroses de categoria general gaudiran d'una bonificació del 50% de la taxa, per a això hauran d'adjuntar el títol de família nombrosa en vigor, expedit per l'òrgan competent de la Conselleria de Benestar Social o òrgans competents d'altres administracions públiques i ho facen constar amb una creu en l'apartat 40.3 de la sol·licitud.
  
Procedirà la devolució de les taxes per drets d'examen, únicament en els supòsits i procediments previstos en l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat.
  
6. Presentació de sol·licituds
  
6.1 Les sol·licituds seran dirigides a la Direcció General d'Administració Autonòmica
  
6.2 El termini per a la presentació de sol·licituds serà de vint dies hàbils, comptadors des de l'endemà de la seua publicació en el Diari Oficial de la Generalitat Valenciana
  
Les sol·licituds es presentaran per les persones interessades a les oficines públiques que figuren relacionades en l'annex III, una vegada abonada la taxa que es fixa en la base 5.
  
També es podran presentar les sol·licituds en la forma prevista en l'article 38, de la Llei de Règim Jurídic de les Administracions Publiques i del Procediment Administratiu Comú.
  
6.3 L'aspirant, en l'ompliment de la seua sol·licitud, haurà d'observar les instruccions següents:
  
6.3.1. En l'apartat número 30 de l'imprés de sol·licitud forma d'accés les persones aspirants que accedisquen pel torn lliure, assenyalaran amb una ics (X) sobre la lletra ?L?, i els qui accedisquen per la quota de discapacitats, assenyalaran amb una ics (X) sobre la lletra ?D?, la qual cosa comportara la seua exclusió com a aspirants pel torn d'accés lliure.
  
6.3.2 Els aspirants amb minusvalideses, que sol·liciten mesures d'adaptació, hauran d'assenyalar amb una ics (X) en la casella 33 el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en els apartats 34 i 35 de l'imprés de sol·licitud, d'acord amb la classificació següent:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de duració de la prova. Per a poder sol·licitar aquesta mesura d'adaptació, l'aspirant haurà d'acompanyar obligatòriament certificat expedit per l'òrgan oficial competent que especifique diagnòstic i el temps (nombre de minuts) d'ampliació que sol·licita.
  
3) Augment de la grandària dels caràcters de l'examen, per dificultat de visió.
  
4) Necessitat intèrpret, a causa de sordesa.
  
5) Sistema braille d'escriptura, per invident.
  
6) D'altres, especifiqueu-ne quines.
  
6.3.3 Els aspirants amb minusvalidesa, que no accedisquen per la quota de discapacitats, també podran sol·licitar les mesures d'adaptació previstes en l'apartat 35 de l'imprés de sol·licitud i indicades en la base 6.3.2
  
6.3.4 En la sol·licitud haurà de constar que s'ha realitzat el corresponent ingrés dels drets d'examen, mitjançant la validació per l'entitat col·laboradora en què es realitze l'ingrés, a través de certificat mecànic, o, si no n'hi hi ha, segell i signatura.
  
6.3.5 En cap cas la mera presentació i pagament en l'entitat col·laboradora suposarà la substitució del tràmit de presentació, en temps i forma, de l'imprés de sol·licitud, d'acord amb el que disposa la base 6.2.
  
7. Admissió dels aspirants
  
7.1 Els aspirants queden vinculats a les dades que hagen fet constar en les seues sol·licituds, i únicament podran demandar la seua modificació, mitjançant escrit motivat, dins del termini establit en la base 6.2 per a la presentació de sol·licituds.
  
7.2 Acabat el termini de presentació de sol·licituds, prèvia verificació que s'ha realitzat el pagament dels drets d'examen, la Direcció General d'Administració Autonòmica dictarà una resolució, que es publicarà en el Diari Oficial de la Generalitat Valenciana, la qual contindrà la relació provisional d'admesos i exclosos a la realització de les proves.
  
7.3 Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients en el termini de 10 dies hàbils, comptadors a partir del dia següent de la publicació de la relació provisional d'admesos i exclosos, d'acord amb el que estableix l'article 71 de la Llei de Règim Jurídic de les Administracions Publiques i del Procediment Administratiu Comú.
  
7.4 En tot cas, per tal d'evitar errors i, en el supòsit de produir-se'n, possibilitar la seua esmena en temps i forma, les persones aspirants comprovaran, no sols que no figuren recollits en la relació provisional d'exclosos sinó, a més, que el seu noms i dades consten correctament en les pertinents relacions d'admesos.
  
7.5 Transcorregut el termini anterior, vistes les al·legacions i esmenats els defectes, si procedira, la Direcció General d'Administració Autonòmica dictarà una resolució que elevarà a definitiva la llista d'admesos i exclosos a la realització de les proves que es publicarà en el Diari Oficial de la Generalitat Valenciana.
  
7.6 En la resolució mitjançant la qual es faça pública la llista definitiva d'admesos a la realització de les proves s'establirà, amb almenys 15 dies d'antelació, la data, el lloc de celebració i l'hora de començament del primer exercici, així com l'orde de crida dels aspirants, i s'iniciarà l'orde en la lletra P, conforme el resultat del sorteig celebrat el dia 7 d'abril de 2005 (DOGV núm. 4.984, de 13 d'abril de 2005).
  
8. Proves selectives
  
8.1 El procediment de selecció dels aspirants serà el d'oposició
  
8.2 Desenvolupament de l'oposició:
  
L'oposició constarà de cinc exercicis obligatoris, dels quals els quatre primers seran eliminatoris i el cinqué serà no eliminatori.
  
8.2.1 Primer exercici
  
Consistirà a contestar, per escrit, un qüestionari de 20 preguntes a desenvolupar, sobre matèries recollides en l'annex I-A.
  
Per a la seua realització els aspirants comptaran amb un temps de tres hores i trenta minuts.
  
8.2.2 Segon exercici
  
Constarà de dues parts.
  
La primera part consistirà en la resolució d'un supòsit pràctic de comptabilitat i matemàtiques financeres, segons el temari que es detalla en l'annex I-B d'aquesta Convocatòria. Per a la realització d'aquest exercici els aspirants comptaran amb un temps de quatre hores.
  
La segona part d'aquest exercici només serà realitzada pels aspirants que hagen obtingut la qualificació d'apte en la primera i consistirà en la resolució d'un supòsit pràctic professional, que implicarà la formulació d'observacions, opinió o dictamen referit al cas, en relació a aspectes jurídics i/o comptables relatius al temari de l'oposició, possibles riscos de caràcter tributari i consistència o congruència de la informació oferida, sense incloure en aquesta part la realització de liquidacions tributàries. Per a la realització d'aquesta part, els aspirants disposaran d'un temps màxim de quatre hores.
  
8.2.3 Tercer exercici
  
Consistirà en l'exposició oral, durant un temps màxim de seixanta minuts, de quatre temes del programa que es detalla en l'annex I-C d'aquesta Convocatòria, extrets a l'atzar, en sessió pública, de manera que dos temes correspondran al bloc de Dret Constitucional i Administratiu, un al bloc d'Hisenda Pública i, l'últim, al bloc de Sistema Financer Espanyol.
  
El temps d'exposició s'ha de distribuir de forma homogènia entre els quatre temes.
  
Amb caràcter previ a l'exposició, i després de l'extracció dels temes, es concedirà un temps màxim de quinze minuts perquè l'aspirant elabore, en presència del Tribunal, un guió que podrà utilitzar en el desenvolupament de la seua exposició, i haurà de consultar per a això exclusivament el programa d'oposició.
  
Una vegada desenvolupat el primer tema o transcorreguts deu minuts de l'exposició, el Tribunal podrà decidir que l'aspirant abandone la prova per estimar la seua actuació notòriament insuficient.
  
En aquest exercici s'avaluarà el volum i comprensió de coneixements, la claredat d'exposició i la capacitat d'expressió oral.
  
8.2.4 Quart exercici
  
Consistirà en l'exposició oral, durant un temps màxim de quaranta-cinc minuts, de tres temes extrets a l'atzar, dels inclosos en l'annex I-D d'aquesta Convocatòria, en sessió pública.
  
El temps d'exposició s'ha de distribuir de forma homogènia entre els tres temes.
  
Amb caràcter previ a l'exposició, i després de l'extracció dels temes, es concedirà un temps màxim de deu minuts perquè l'aspirant elabore, en presència del Tribunal, un guió que podrà utilitzar en el desenvolupament de la seua exposició, i haurà de consultar per a això, exclusivament, el programa de l'oposició.
  
Una vegada desenvolupat el primer tema o transcorreguts deu minuts de l'exposició, el Tribunal podrà decidir que l'aspirant abandone la prova, per estimar la seua actuació notòriament insuficient.
  
En aquest exercici s'avaluaran el volum i la comprensió de coneixements, la claredat d'exposició i la capacitat d'expressió oral.
  
8.2.5 Cinqué exercici
  
El cinqué exercici té com a finalitat avaluar els coneixements de valencià dels aspirants i no tindrà caràcter eliminatori.
  
Els aspirants podran optar per realitzar l'exercici o aportar la corresponent acreditació dels seus coneixements de valencià, mitjançant la presentació de: certificats, diplomes o títols de valencià homologats per la Junta Qualificadora de Coneixements de València.
  
Si els aspirants opten per la realització de l'exercici, aquest consistirà a traduir un text redactat en valencià al castellà i un altre redactat en castellà al valencià, sense ajuda de diccionari. Per a la resolució d'aquest exercici els aspirants disposaran de seixanta minuts.
  
8.3 Qualificació dels exercicis
  
La qualificació dels exercicis dels aspirants, que concórreguen tant pel torn d'accés lliure com per la quota de discapacitats, es realitzarà de la manera següent:
  
8.3.1 La qualificació del primer exercici serà d'apte o no apte. Es considerarà que han superat l'exercici els aspirants que obtinguen la qualificació d'apte.
  
8.3.2 La puntuació del segon exercici es qualificarà:
  
La qualificació de la primera part de l'exercici serà d'apte o no apte. Es considerarà que han superat aquesta primera part de l'exercici els aspirants que obtinguen la qualificació d'apte.
  
La segona part de l'exercici es qualificarà amb cinquanta punts com a màxim, i caldrà obtindre'n un mínim de vint-i-cinc punts per a superar-la.
  
8.3.3 El tercer exercici es qualificarà amb trenta punts com a màxim, i caldrà obtindre'n un mínim de quinze punts per a superar-lo.
  
8.3.4 El quart exercici es qualificarà amb quaranta punts com a màxim, i caldrà obtindre'n un mínim de vint punts per a superar-lo.
  
8.3.5 La qualificació resultant dels quatre primers exercicis, tant per als aspirants que concórreguen pel torn d'accés lliure i quota de discapacitats, serà determinada per la suma de les puntuacions obtingudes en cadascun d'aquests.
  
Tot seguit es configurarà per separat dues relacions: corresponents al torn lliure i quota de discapacitats, ordenades per puntuació de major a menor, que s'interromprà quan el nombre d'inclosos en aquesta coincidisca amb el nombre de llocs convocats per torn i quota. Aquestes constituiran les llistes definitives d'aprovats.
  
En cas d'empat entre aspirants inclosos en la mateixa relació, caldrà ajustar-se, en primer lloc, a la major puntuació obtinguda en el quart exercici, i en segon lloc, si es de manté aquest, a la major puntuació obtinguda en el tercer i segon exercici, per aquest orde.
  
Si encara persisteix l'empat, es dirimirà per orde alfabètic del primer cognom dels aspirants empatats, i s'iniciarà l'esmentat orde per la lletra ?P?, conforme al resultat del sorteig celebrat el 7 d'abril de 2005 (DOGV núm. 4.984, de 13 d'abril de 2005)
  
Només els inclosos en les llistes definitives d'aprovats podran passar a realitzar el cinqué exercici obligatori i no eliminatori de valencià.
  
En la quota de discapacitats si el nombre d'aspirants que han obtingut la puntuació mínima exigida per a cada exercici, és inferior al de llocs de treball reservats a aquesta quota, aquests llocs de treball s'acumularan als de torn lliure.
  
8.3.6 El cinqué exercici serà avaluat amb una puntuació de 0 a 5 punts. Quan s'hagen presentat certificats, diplomes o títols de valencià que hagen sigut homologats per la Junta Qualificadora de Coneixement del Valencià, s'avaluaran segons el següent barem.
  
Oral: 0,90
  
De nivell elemental: 1,70
  
De nivell mitjà: 3,40
  
De nivell superior: 5
  
Quan l'aspirant justifique diversos nivells de coneixement, es computarà únicament el de major nivell.
  
8.4 La puntuació final de l'oposició s'obtindrà sumant la qualificació del cinqué exercici als resultats obtinguts pels aspirants que figuren en la relació a què es refereix la base 8.3.5.
  
S'elaboraran dues relacions: per als aspirants que concórreguen pel torn d'accés lliure i per als de la quota de discapacitats, que constituiran les llistes d'aspirants que han superat l'oposició per orde de puntuació. En cas d'empat, es resoldrà de conformitat amb el que preveu la base 8.3.5.
  
9. Desenvolupament de les proves selectives
  
9.1 El primer exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana, la llista definitiva d'admesos a la realització de les proves.
  
9.2 Els aspirants seran convocats per a cada exercici en crida única, i quedaran decaiguts en els seus drets els opositors que no compareguen a realitzar-lo.
  
Així mateix, els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a aquestes, encara que siga per causes justificades. Tractant-se de proves orals o altres de caràcter individual i successiu, el Tribunal podrà apreciar les causes al·legades i admetre l'aspirant, sempre que aquestes no hagen finalitzat i l'esmentada admissió no menyscapte el principi d'igualtat amb la resta del personal.
  
Els aspirants hauran d'observar en tot moment les instruccions dels membres del Tribunal o del personal ajudant o assessor durant la celebració de les proves, amb vista a l'adequat desenvolupament d'aquestes. Qualsevol alteració en el normal desenvolupament de les proves, per part d'una persona aspirant, quedarà reflectida en l'acta corresponent, i l'esmentada persona aspirant podrà continuar el desenvolupament de l'exercici amb caràcter condicional, fins tant resolga el Tribunal sobre l'incident.
  
Abans de l'inici de cada part o prova, i sempre que s'estime convenient durant el desenvolupament d'aquesta, els membres del Tribunal, els seus ajudants o assessors comprovaran la identitat dels aspirants mitjançant la presentació del document nacional d'identitat, del passaport o del permís de conduir, sense que per a aquest efecte siguen vàlides les fotocòpies compulsades de tals documents; així com, si fa el cas, de l'exemplar per a l'interessat de la sol·licitud d'admissió a les proves.
  
Si en qualsevol moment del procés arriba a coneixement del Tribunal que algun dels aspirants no posseeix la totalitat dels requisits exigits, haurà de requerir-li l'acreditació d'aquests requisits. Si els requisits en qüestió no foren acreditats en el termini de deu dies hàbils següents a la notificació del requeriment, el Tribunal realitzarà proposta d'exclusió d'aquest, i indicarà les inexactituds o falsedats formulades per l'aspirant a l'òrgan convocant el qual, prèvies les verificacions oportunes, dictarà una resolució motivada en què exclourà l'aspirant del concurs oposició.
  
Durant la realització dels exercicis, no està permés fumar en els llocs de celebració d'aquests ni l'ús de telèfons mòbils.
  
9.3 Començades les proves, l'anunci de la celebració de la resta es farà públic pel Tribunal al local en què s'haja celebrat l'anterior i a les seus de la Conselleria de Justícia i Administracions Públiques d'Alacant, Castelló i València, en la Web de la Direcció General d'Administració Autonòmica, http://www.gva.es (apartat informació per conselleries, Justícia Administracions Públiques, Administració Autonòmica), amb una antelació mínima de 12 hores, si la crida és per a la sessió següent d'un mateix exercici, i de 48 hores com a mínim, si es tracta de la convocatòria per a un exercici distint, d'acord amb allò preceptuat en l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'aplicació de la Llei de la Funció Pública Valenciana.
  
9.4 En les proves, el Tribunal prendrà les mesures que calguen per a garantir l'anonimat en l'avaluació d'aquestes, i seran anul·lats tots aquells exercicis en què es continguera alguna marca que poguera identificar el seu autor.
  
10. Publicitat de les llistes
  
10.1 En finalitzar cada un dels exercicis de l'oposició, el Tribunal publicarà al lloc d'examen, a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica: http://www.gva.es (apartat informació per conselleries, Justícia i Administracions Públiques, Funció Pública) les relacions d'aspirants que han superat l'exercici amb expressió del seu nom, cognoms, DNI i la puntuació obtinguda. S'entendrà que han superat l'exercici únicament aquells aspirants que hagen obtingut la puntuació mínima exigida per a superar cada un dels exercicis, segons el que disposa la base 8.
  
10.2 Finalitzada l'oposició, el Tribunal, mitjançant anunci, publicarà al lloc d'examen i a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica: http://www.gva.es (apartat informació per Conselleries, Justícia i Administracions Públiques, Funció Pública), les llistes definitives d'aspirants aprovats pel seua orde de puntuació total, a què es refereix la base 8.4.
  
En cap cas el Tribunal podrà declarar que han aprovat el procés selectiu un nombre superior al de llocs de treball convocats.
  
11. Coneixements de valencià
  
11.1 Es considerarà que els aspirants que en el cinqué exercici van obtindre una puntuació mínima de 3,40 punt, o van presentar el certificat de nivell mitjà o superior de la Junta Qualificadora de Coneixements de València, han acreditat els seus coneixements de valencià.
  
11.2 Els qui no puguen acreditar aquests coneixements, conforme el que estableix el punt anterior, obligatòriament hauran de realitzar el curs específic de valencià, a què es refereix l'article 53 de la Llei de la Funció Pública Valenciana, que es convocarà a aquest efecte. Aquells que no el superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
  
12. Presentació de documents
  
12.1 En el termini de 20 dies hàbils, comptadors des del dia següent de la publicació en el Diari Oficial de la Generalitat Valenciana, de la relació a què es refereix la base 10.2, els aspirants proposats hauran de presentar davant de la Direcció General d'Administració Autonòmica els documents següents:
  
12.1.1 Fotocòpia del document nacional d'identitat, degudament compulsada.
  
12.1.2 Fotocòpia compulsada del títol acadèmic exigible, segons el que estableix la base 2.1.3 de la present Convocatòria.
  
12.1.3 Declaració de no haver sigut separat, mitjançant expedient disciplinari, de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
12.1.4 Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
  
12.2 Els aspirants amb discapacitació hauran de presentar certificat de la Conselleria de Benestar Social o òrgan competent d'altres administracions públiques, que acredite discapacitació igual o superior al 33%, així com la seua capacitat per a exercir les funcions que corresponguen a les vacants oferides.
  
12.3 Els aspirants seleccionats que, dins del termini indicat, i llevat casos de força major, no presenten la documentació acreditativa o se'n deduïsca que no tenen algun dels requisits exigits, no podran ser nomenats funcionaris de carrera de la Generalitat Valenciana, sense perjudici de la responsabilitat en què pogueren haver incorregut per falsedat en les seues sol·licituds de participació. La plaça no ocupada per l'aspirant que no presente la documentació quedarà vacant.
  
13. Nomenament de funcionaris
  
Transcorregut el termini de presentació de la documentació i simultàniament a la resolució del concurs, que es convocarà segons l'article 9, punt u, apartat b) de la Llei de la Funció Pública Valenciana, el conseller de Justícia i Administracions Públiques dictarà una resolució, que es publicarà en el Diari Oficial de la Generalitat Valenciana, i es procedirà al nomenament com a funcionaris de carrera del grup A, administració especial, cos d'inspectors de tributs, i se'ls adjudicaran els llocs de treball que obtingueren en el referit concurs.
  
14. Tribunals
  
14.1 El Tribunal Qualificador de la present Convocatòria estarà compost per nou membres; caldrà designar-ne el mateix nombre de suplents, i tindrà la composició següent: president/a, secretari/ària i set vocals, dels quals un podrà ser proposat per les organitzacions sindicals, de conformitat amb l'article 8 del Decret 139/2000, de 26 de setembre.
  
14.2 La relació nominal dels membres del Tribunal serà publicada amb una antelació mínima d'un mes a la data de començament de la prova, mitjançant una resolució del conseller de Justícia i Administracions Públiques, que es publicarà en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
14.3 El Tribunal, per a la realització de les proves, podrà designar els col·laboradors, ajudants i assessors especialistes que estime oportuns.
  
14.4 Correspon al Tribunal les funcions relatives a la determinació concreta del contingut de les proves i la qualificació dels aspirants, tant en la fase de l'oposició com en la fase del concurs, així com, en general, l'adopció de totes les mesures que calguen, amb vista al correcte desenvolupament de les proves selectives.
  
14.5 Els membres del Tribunal, així com els assessors, hauran d'abstindre's i podran ser recusats pels interessats quan hi concórreguen circumstàncies de les previstes en els articles 28 i 29, de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'aquesta Convocatòria.
  
14.6 A efectes de comunicacions i de qualssevol altra incidència, el Tribunal tindrà la seu a la Direcció General d'Administració Autonòmica, (carrer Miquelet núm. 5, 46560 València).
  
14.7 El Tribunal, als efectes de gratificacions i indemnitzacions, es regirà pel que disposa el Decret 24/1997, de l'11 de febrer, del Consell de la Generalitat Valenciana, i l'Orde de 23 de juliol de 1998 (DOGV de 15-9-98) de Desenvolupament, sobre Indemnitzacions per Raons del Servei.
  
14.8 El funcionament del Tribunal s'adaptarà al que estableixen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de normativa vigent.
  
15. Recursos
  
15.1 La Convocatòria, les seues bases i tots els actes administratius que siguen dictats en el seu desenvolupament, llevat de les actuacions del Tribunal, podran ser impugnats per les persones interessades, mitjançant la interposició del recurs contenciós administratiu en el termini de dos mesos, comptadors des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant podrà interposar-se, potestativament, recurs de reposició davant del mateix òrgan que va dictar l'acte que es recorre en el termini d'un mes, comptador des de l'endemà de la seua publicació, o qualsevol altre recurs que estime procedent per a la defensa dels seus interessos.
  
15.2 Contra els actes del Tribunal podrà interposar-se recurs d'alçada davant del conseller de Justícia i Administracions Públiques en el termini d'un mes, comptador partir de l'endemà de la publicació de la corresponent resolució del Tribunal.
  
València, 25 d'abril de 2005.- El conseller de Justícia i Administracions Públiques: Miguel Peralta Viñes.
  
Annex I
  
Annex I-A
  
Dret civil
  
Tema 1. Les fonts del dret en l'ordenament positiu espanyol: anàlisi de l'article 1r del Codi Civil. La Llei: concepte, classes i requisits. Altres disposicions normatives emanades del poder polític. Jerarquia normativa. Abast del principi de legalitat que proclama l'article 9.3 de la Constitució. La competència legislativa civil en l'Estat de les Autonomies. El costum: concepte, elements, requisits i classes. Els principis generals del Dret. La jurisprudència.
  
Tema 2. L'entrada en vigor i la derogació de les normes jurídiques: retroactivitat i irretroactivitat de les lleis; dret transitori; normes del Codi Civil; l'article 9, apartat 3 de la Constitució. Interpretació de les normes jurídiques: criteris hermenèutics de l'article 3 Codi Civil; la Constitució com a context fonamental; examen de l'article 5.1 de la LOPJ. Classes d'interpretació per la condició de l'intèrpret i pel resultat de l'activitat interpretativa. La integració de les normes jurídiques. L'analogia en l'aplicació de les normes: analogia legis i analogia iuris. L'equitat. El deure de compliment de les normes: la ignorància de les normes i l'error de dret; el principi iura novit curia; l'exclusió voluntària de la norma aplicable. La infracció de les normes jurídiques: actes contra Llei i actes en frau de Llei. Eficàcia sancionadora de les normes: classes de sanció; la nul·litat com a sanció general en matèria civil. L'eficàcia constitutiva de les normes: fets i actes jurídics; la relació jurídica.
  
Tema 3. La persona física. Començament de la personalitat. La situació del concebut i no nascut: donacions fetes als concebuts i herències que li corresponen. Capacitat jurídica i capacitat d'obrar. L'edat: significació jurídica i còmput; major d'edat; menor d'edat i emancipació. La incapacitació: causes. La declaració de prodigalitat. Legitimació per a sol·licitar la incapacitació i per a demanar la declaració de prodigalitat. Abast de les respectives sentències. Tutela, curatela, defensor judicial i guarda de fet.
  
Tema 4. El domicili. La incertesa respecte de la subsistència d'una persona: Desaparició; l'absència judicialment declarada. La nacionalitat. El veïnat civil. La mort de la persona. Premoriència i comoriència. Declaració de defunció: supòsits, efectes i revocació. El Registre de l'Estat Civil: organització i seccions. Valor del certificat registral.
  
Tema 5. La persona jurídica: concepte. La persona jurídica en el Codi Civil: classes, capacitat d'obrar, domicili, nacionalitat, patrimoni i extinció. L'associació: determinacions constitucionals i principis del seu règim en la LO 1/2002, de 22 de març; constitució, personalitat jurídica, òrgans i acords de l'associació; patrimoni i responsabilitat de l'associació; dissolució; el Registre d'Associacions. La fundació: concepte legal. Objectius i règim de la Llei 50/2002, de 26 de desembre; fins i beneficiaris; constitució; personalitat jurídica; fundacions en procés de formació; govern; patrimoni; funcionament i activitat; modificacions; extinció; Registre de Fundacions. Examen de la Llei 8/1998, de Fundacions, de la Comunitat Valenciana.
  
Tema 6. L'autonomia de la persona: concepte, límits i vies d'expressió. El concepte doctrinal de negoci jurídic. Negocis jurídics anòmals: la simulació, el negoci fiduciari i el negoci fraudulent. La representació: concepte. Representació voluntària i representació legal. Apoderament. Exercici del poder de representació: negoci representatiu; abús i falta de poder; substitució del representant; la ratificació; l'autocontractació. Extinció del poder: efectes entre parts i respecte de tercers. La qüestió del poder irrevocable. La representació indirecta.
  
Tema 7. El patrimoni: concepte, tipus i funcions. Drets subjectius: classes. L'exercici dels drets subjectius. Límits: derivats del seu concepte; en col·lisió amb altres drets; imposats pel principi de bona fe i per la condemna de l'abús del dret. Drets reals i drets de crèdit: conceptes respectius; criteris de diferenciació. Prescripció extintiva i caducitat. La possessió. La usucapió.
  
Tema 8. Classificació dels drets reals. El numerus apertus en la creació de drets reals. Les prohibicions de disposar. L'adquisició originària i derivativa dels drets reals: títol, mode i inscripció en el Registre de la Propietat. Extinció i pèrdua del dret real.
  
Tema 9. La propietat en el Codi Civil i en la Constitució de 1978. Les limitacions de la propietat. Les accions judicials de defensa de la propietat. La propietat rústica. Explotacions prioritàries i concentració parcel·lària.
  
Tema 10. La propietat urbana. Planificació urbanística. Classificació del sòl. Programes d'actuació urbanística. L'urbanitzador. La reparcel·lació urbanística. Llicències administratives per a l'exercici de facultats dominicals. Els habitatges de protecció pública.
  
Tema 11. La comunitat de béns. Propietat horitzontal. Els complexos immobiliaris urbans. Aprofitament d'immobles per torn: àmbit d'aplicació de la Llei 42/1998, de 15 de desembre.
  
Tema 12. El dret real d'usdefruit. Concepte. Constitució: subjectes, objecte, contingut, límits. Transmissió. Extinció. Drets reals d'ús i habitació Les servituds: concepte i classes. Constitució i estructura: subjectes, objecte, contingut i límits. Usucapió de servituds. Modificació i extinció. El dret de superfície. Drets reals d'adquisició preferent: el tanteig i el retracte. El dret d'opció.
  
Tema 13. Drets reals de garantia. La hipoteca. Concepte. Classes: hipoteques voluntàries i hipoteques legals; hipoteques de trànsit i hipoteques de seguretat; la hipoteca de màxim. Constitució de la hipoteca: subjectes, objecte, forma i requisits. La constitució unilateral de la hipoteca. Negocis sobre el rang de les hipoteques. La subrogació i novació de les hipoteques: especial referència a l'ampliació d'hipoteca. La penyora: concepte i caràcters; objecte i forma de constitució; drets i obligacions del creditor pignoratiu; extinció. L'anticresi. La hipoteca mobiliària i la penyora sense desplaçament: principis comuns del seu règim.
  
Tema 14. Titularitat i trànsit dels drets reals. Legitimació per a disposar: La regla nemo dat quod nàs habet; la protecció de l'aparença com a mitjà per a la protecció del dret i la protecció de la confiança en l'aparença com a mitjà per a la protecció del trànsit. Protecció del posseïdor: arts. 446 i 448 del Codi Civil. Protecció de qui confia en l'aparença de dret que emana de la possessió d'un altre: art. 464 del Codi Civil: la irreivindicabilitat de béns mobles. La publicitat registral . El Registre de la Propietat: anàlisi de l'article 1r de la Llei Hipotecària (LH). La finca com a base física i l'adopció del foli real: descripció de la finca; principi d'especialitat. Classes de finques. Modificació de finques registrals: agrupació, agregació, segregació i divisió; obra nova i excés de cabuda.
  
Tema 15. La inscripció: caràcter declaratiu o constitutiu; voluntari o obligatori. Eficàcia ofensiva de la inscripció en el Registre: l'oponibilitat de la inscripció davant dels drets inscriptibles no inscrits: l'article 32 LH. Eficàcia defensiva de la inscripció: el principi de legitimació i les presumpcions dels arts. 38 i 97 LH; el principi de fe pública registral i la figura del tercer hipotecari protegit pel l'article 34 LH. Les adquisicions a non domino de béns immobles. Principis de rogació i tracte successiu. Principi de legalitat: la necessitat titulació autèntica i la qualificació registral. Assentaments que es practiquen al Registre de la Propietat: inscripcions, anotacions preventives, notes marginals i cancel·lacions. Especial referència a l'anotació preventiva d'embargament i a les notes marginals de transcendència tributària.
  
Tema 16. L'obligació: concepte. Fonts de les obligacions. Subjectes de la relació obligatòria. Les obligacions parciàries, solidàries i mancomunades. La prestació deguda. Obligacions de donar, de fer i de no fer. Obligacions específiques i genèriques. Obligacions alternatives. Obligacions amb facultat alternativa. Obligacions divisibles i indivisibles. Obligacions recíproques. Obligacions pecuniàries: deutes de diners i deutes de valor.
  
Tema 17. El temps en la relació obligatòria: significat del termini; pèrdua del dret a utilitzar-lo. El terme essencial. Obligacions condicional: sota condició suspensiva; sota condició resolutòria. L'obligació pura: la seua exigibilitat. Obligacions amb clàusula penal. Obligacions d'origen extracontractual: quasicontractes; enriquiment sense causa; responsabilitat per danys.
  
Tema 18. Causes d'extinció de les obligacions. El pagament o compliment: subjectes obligats i subjectes facultats; requisits objectius del pagament; prova del pagament; despeses; imputació del pagament. Subrogats del compliment; oferiment de pagament i consignació; la compensació; dació en pagament; pagament per cessió de béns. La condonació del deute. La confusió de drets. La novació: canvi de creditor, formes; canvi de deutor. La cessió del contracte. La pèrdua de la cosa deguda.
  
Tema 19. Mora. Culpa. Dol. Cas fortuït i força major. El rescabalament de danys i perjudicis. L'acció subrogatòria. L'acció pauliana. L'acció directa. Concurrència i prelació de crèdits.
  
Tema 20. El contracte. Elements essencials: el consentiment, pressupostos de capacitat i absència de vicis; l'objecte, la seua possibilitat, licitud i determinació; la causa. La forma dels contractes. Criteris de classificació dels contractes. Tractes preliminars, perfecció del contracte: l'oferta i l'acceptació. Consumació del contracte. Ineficàcia dels contractes: nul·litat, anul·labilitat i rescissió. Interpretació dels contractes.
  
Tema 21. El contracte de compravenda. Capacitat dels subjectes; prohibicions. La cosa. El preu. Les arres. Obligacions del venedor i del comprador. La transmissió de la propietat en la compravenda: el pacte de reserva de domini; la venda de cosa aliena. La condició resolutòria, explícita en la venda d'immobles de l'article 1.504 del Codi Civil. La resolució de la venda de béns mobles: article 1.505 del Codi Civil. La doble venda: l'art. 1473 del Codi Civil. Els riscos: article 1.452 del Codi Civil. La permuta: referència a la de solar per obra.
  
Tema 22. La donació. Concepte i caràcters. Capacitat del donant i del donatari. Objecte i límits de la donació. Forma de la donació. Acceptació del donatari. Donacions modals o oneroses. Donacions remuneratòries. Donacions amb reserva de la facultat de disposar pel donant. Donacions amb clàusula de reversió. Donacions de nua propietat i usdefruit. Donacions per raó de matrimoni. Revocació i reducció de donacions.
  
Tema 23. L'arrendament de coses en el Codi Civil: concepte i caràcters. Capacitat dels subjectes; objecte; preu; temps i forma. Oponibilitat a tercers. Drets i obligacions de les parts. Acabament. Desnonament. Subarrendament. Cessió de l'arrendament. Disposicions especials relatives als arrendaments rústics i als urbans. L'arrendament de finques urbanes en la Llei 29/1994, de 24 de novembre: fonts; regles de l'arrendament d'habitatges i de l'arrendament per a ús diferent del d'habitatge. Contractes exclosos de la Llei 29/1994. Principis generals del Règim Especial d'Arrendaments Rústics.
  
Tema 24. Contracte d'obra. Règim del Codi Civil: subministrament de materials; obligacions del contractista; obligacions del poderdant; riscos; causes d'extinció; responsabilitat del contractista per fets aliens; protecció dels crèdits nascuts del contracte. La construcció d'edificis: la Llei 38/1999, de 5 de novembre. Arrendament de serveis: concepte i caràcters; objecte; capacitat i obligacions de les parts; duració i extinció. El mandat: concepte i caràcters; mandat i representació; forma i objecte del mandat; capacitat i obligacions de les parts; extinció. La mediació. El préstec: concepte i caràcters. El comodat. El mutu: pacte d'interessos; anatocisme. El precari. El contracte de depòsit: regles del voluntari; depòsit necessari i depòsit judicial. El segrest convencional.
  
Tema 25. El contracte de societat: concepte i caràcters. Societat civil i personalitat jurídica. Classes de societats. Subjectes, objecte i forma. Drets i obligacions dels socis. Relacions de la societat amb tercers. Responsabilitat per deutes socials. Extinció, liquidació i partició. La fiança: concepte i caràcters; fonts; l'obligació garantida, l'obligació del fiador, la seua capacitat. Relacions entre el creditor i el fiador. Relacions entre el deutor i el fiador. Extinció. Figures afins. Altres contractes de garantia. La transacció. El compromís. L'arbitratge. Contractes aleatoris.
  
Tema 26. L'estatut econòmic del matrimoni. L'anomenat règim econòmic matrimonial primari. Les capitulacions matrimonials; requisits de capacitat, temps i forma; límits legals a l'autonomia dels atorgants. Règim supletori de primer grau: la societat legal de guanys; començament i extinció; criteris per a determinar el caràcter privatiu o guany dels béns; administració i disposició dels guanys; extinció de la societat. Règim supletori de segon grau: la separació de béns; drets i obligacions dels cònjuges. El règim de participació en els guanys: liquidació i pagament, si fa el cas, segons els distints supòsits.
  
Tema 27. La successió per causa de mort. La vocació hereditària. La delació: la successió iure transmissionis de l'article 1006 del Codi Civil. Capacitat per a succeir. Prohibicions. Indignitat.
  
Tema 28. El testament. Capacitat per a testar. Formalitats testamentàries. Testament hològraf, testament obert i testament tancat. El contingut del testament. Les crides testamentàries: l'article 668 del Codi Civil; casos especials. L'execució testamentària: el marmessor. La ineficàcia del testament: supòsits.
  
Tema 29. Les substitucions hereditàries. La substitució vulgar. Les substitucions pupil·lar i exemplar. La substitució fideïcomissària. El fideïcomís de residu. Els llegats. L'adquisició del llegat.
  
Tema 30. Concepte i naturalesa de la legítima. Els legitimaris. La legítima dels descendents: la millora. La legítima dels ascendents. La legítima del cònjuge viudo. Operacions per al càlcul de la legítima. La preterició. El desheretament.
  
Tema 31. Les reserves hereditàries. La reserva vidual. La reserva de l'article 811 del Codi Civil. El dret de retorn o reversió dels ascendents: article 812 del Codi Civil. La successió intestada. L'orde de succeir en la successió intestada.
  
Tema 32. Acceptació i repudiació de l'herència. La comunitat hereditària. La partició de l'herència. La col·lació. Efectes de la partició. El pagament dels deutes hereditaris.
  
Dret mercantil
  
Tema 33. Contingut del dret mercantil. L'acte de comerç. Actes de comerç per analogia. L'empresa mercantil. Fonts del Dret Mercantil. Especial referència als usos del comerç i a les fonts del dret mercantil comunitari. Concepte doctrinal i legal del comerciant. Comerciant individual. Habitualitat i professionalitat. Incapacitats i prohibicions. El comerciant estranger.
  
Tema 34. La propietat industrial. Patents i marques. L'Oficina Espanyola de Patents i Marques. Règim jurídic internacional de protecció. Dret de la competència. Competència il·lícita i competència deslleial; règim de la publicitat i consum. Defensa de la competència.
  
Tema 35. La comptabilitat dels empresaris. Llibres. Requisits. Valor probatori i reconeixement dels llibres. Comptes anuals.
  
Tema 36. El contracte de societat. La societat irregular. Societat regular col·lectiva. Societat comanditària simple i per accions. La societat de responsabilitat limitada. Les participacions socials.
  
Tema 37. La societat anònima (I). Fundació de la societat. Estatuts. Capital social i reserves. El desembossament del capital. La nul·litat de la societat. L'acció com a part del capital. L'acció com a expressió de la condició de soci. L'acció com a objecte de negocis jurídics. Classes d'accions. Accions sense vot. L'emissió d'obligacions. Sindicat d'obligacionistes.
  
Tema 38. La societat anònima (II). Òrgans de la societat anònima. La Junta General d'Accionistes. Competència. Junta General Ordinària. Junta General Extraordinària. Junta Universal. Els administradors. Nomenament, separació, retribució. Funció representativa dels administradors. El Consell d'Administració: organització i funcionament. La responsabilitat dels administradors. Comptes anuals de la societat i tancament de l'exercici social. La verificació dels comptes.
  
Tema 39. La societat anònima (III). La modificació dels estatuts. Augment del capital: règim general i de les seues distintes modalitats. Reducció del capital: règim general i de les seues distintes modalitats. Transformació social. Fusió: els diferents supòsits de fusió. Escissió de societats.
  
Tema 40. Dissolució i liquidació de societats. Especial referència a les anònimes. Societats anònimes especials. Societats laborals. Les cooperatives. Unió temporal d'empreses. Societats agràries de transformació.
  
Tema 41. La publicitat en el dret mercantil. El Registre Mercantil. Inscripció de les societats mercantils. Principis de la publicitat registral. El Registre Mercantil Central. El tancament del full de la societat. El depòsit de comptes.
  
Tema 42. Els títols de crèdit: concepte, classes i caràcters. La lletra de canvi: emissió i forma. La lletra i el negoci causal. L'endós. Acceptació. Aval. Venciment i pagament. El protest. Les accions canviàries. El xec. El pagaré.
  
Tema 43. Obligacions i contractes mercantils. La comissió mercantil. La representació en el dret mercantil. Els contractes de comptes en participació. La compravenda mercantil. Compravendes especials. El lísing. El renting.
  
Tema 44. Contracte de depòsit. Companyies de magatzems generals de depòsit: els warrant. La consolidació mercantil. El préstec. El factoring. Contracte d'agència: l'exclusivitat. La franquícia. El contracte de compte corrent mercantil. Contracte d'assistència tècnica.
  
Tema 45. Els contractes bancaris en general. Examen del compte corrent, obertura de crèdit, préstecs i descompte bancari. Depòsits en bancs. La pignoració de valors. Crèdits documentaris. El contracte d'assegurança: concepte, naturalesa i regulació.
  
Tema 46. El dret marítim. L'empresa mercantil marítima. Els vaixells. La copropietat dels vaixells Propietari, armador i navilier. El capità del vaixell i els auxiliars de la navegació marítima. El transport marítim: les seues classes. L'assegurança marítima. Contracte de remolc. Assistència i salvament en el mar. La hipoteca naval.
  
Tema 47. Transport aeri: Conveni de Varsòvia; Normes IATA. Transport de viatgers i mercaderies. Normes sobre responsabilitat en cas d'accident i assegurances aèries. El contracte de transport terrestre: concepte, naturalesa i classes. Elements personals, reals i formals.
  
Tema 48. El concurs: pressupostos. La actuacions de declaració del concurs. Efectes sobre els creditors, crèdits i contractes. La massa del concurs. El conveni: contingut i efectes. Les causes de conclusió del concurs. La qualificació del concurs.
  
Economia general
  
Tema 49. L'escassetat de béns i l'elecció. Concepte d'economia. L'economia com a ciència social. Economia positiva i normativa. L'activitat econòmica. Teoria i política econòmica. Els sistemes econòmics. Els models econòmics: el flux circular de la renda. Micro i macroeconomia.
  
Tema 50. El mercat. La demanda i l'oferta. Les corbes de demanda i d'oferta i els seus desplaçaments. Equilibri i desequilibri del mercat. Tipus de mercat.
  
Tema 51. La utilitat. La restricció pressupostària. La corba de demanda i el pressupost. Les elasticitats de la demanda i de l'oferta.
  
Tema 52. La producció i el màxim benefici empresarial. La productivitat i els costos a curt termini. La producció i els costos a llarg termini. L'equilibri competitiu. La competència imperfecta: competència monopolística, oligopoli i monopoli. Els poders públics i la competència.
  
Tema 53. Objectius i indicadors macroeconòmics: producte nacional, consum i inversió, despesa nacional. Producte nacional brut i producte nacional net. Renda nacional i renda disponible. Les magnituds agregades i el flux circular de la renda.
  
Tema 54. La renda d'equilibri en una economia tancada i sense sector públic: el multiplicador. La renda d'equilibri en una economia tancada amb sector públic. La renda d'equilibri en una economia oberta i amb sector públic. L'equilibri en el mercat real i en el mercat monetari. El model IS-LM. Les polítiques fiscal i monetària.
  
Tema 55. Els diners. Els diferents agregats monetaris. La demanda de diners. La base monetària i la creació de diners. El sistema financer.
  
Tema 56. El model de l'oferta i la demanda agregada. La demanda agregada, el tipus d'interés i el nivell de preus. L'oferta agregada en els models clàssic i keynesià.
  
Tema 57. La inflació i la desocupació: causes i efectes. Els distints enfocaments de la política econòmica. Els cicles econòmics. Creixement i desenvolupament. Teories explicatives del creixement econòmic. Beneficis i costos del creixement. Desenvolupament i subdesenvolupament.
  
Tema 58. El comerç internacional: la llei de l'avantatge comparatiu i el model Heckscher-Ohlin. Restriccions al mercat internacional. Lliure comerç davant de proteccionisme. La integració econòmica. La balança de pagaments: concepte i components, funcionament i saldos. Els tipus de canvi i els mercats de divises. Institucions financeres internacionals. Economia d'empresa i organització estructural
  
Tema 59. Les organitzacions. Definició, tipus, teories de l'organització. Principals models d'organització. Les relacions i comunicacions en l'organització. L'autoritat: centralització o descentralització de l'autoritat. La responsabilitat. Els treballs en grup: avantatges i inconvenients. Política de recursos humans.
  
Tema 60. L'empresa com a organització. Marc institucional. Concepte, realitat, economia i entorn. Classes d'empreses i criteris de classificació. L'empresa i el mercat.
  
Tema 61. L'empresa pública. Objectius de l'empresa pública. El sistema de control de l'empresa pública. El finançament de l'empresa pública.
  
Tema 62. Els objectius de l'empresa. Sistemes de direcció i gestió. Mètodes matemàtics de gestió empresarial. Mètodes PERT i CPM. La gestió d'estocs. La planificació en l'empresa i l'establiment d'objectius. Les decisions en l'empresa i els sistemes de presa de decisió.
  
Tema 63. Sistemes de control de l'empresa. Concepte. Elements. Principals sistemes de control. El procés de control. El control en directe. Eficàcia i eficiència com a mesures del control.
  
Tema 64. L'estructura economicofinancera de l'empresa. Les fonts de finançament de l'empresa. L'equilibri financer. Equilibri entre inversions i finançaments.
  
Tema 65. La inversió en l'empresa: concepte i classes. Valoració i selecció de projectes d'inversió. La inversió en béns d'equip. Decisions de renovació d'equips. La inversió en actiu circulant. L'efectiu.
  
Tema 66. El finançament de l'estructura fixa de l'empresa: L'autofinançament. Els fons d'amortització. El crèdit a llarg, mitjà i curt termini. L'endeutament. El finançament extern de l'empresa: el seu cost. El finançament de l'empresa en els mercats financers internacionals. L'estructura financera òptima de l'empresa. El benefici de l'empresa. La relativitat del benefici.
  
Tema 67. El procés productiu. Principis i models de producció. El cost del producte. Mínim d'explotació i òptim d'explotació. El control de costos. El cost dels subproductes.
  
Funció pública, gerència pública, informàtica i estadística
  
Tema 68. El personal al servei de les administracions públiques. Classificació i característiques. Elements fonamentals del model espanyol de funció pública. Distribució de competències.
  
Tema 69. Règim jurídic de la Funció Pública Valenciana: drets i deures dels empleats públics. Situacions administratives. Carrera administrativa. Incompatibilitats. Règim disciplinari. Responsabilitat patrimonial i penal. Responsabilitat comptable.
  
Tema 70. Els processos de transformació de la gestió pública. Les reformes de les administracions públiques en els països de la OCDE. Principals àrees de reforma: organització, pressupostos, procediments i recursos humans.
  
Tema 71. La seguretat informàtica: autenticació, integritat, confidencialitat i disponibilitat. Auditoria informàtica: concepte i contingut. La protecció de dades de caràcter personal.
  
Tema 72. Variables aleatòries, discretes i contínues. Variables estadístiques bidimensionals. Regressió i correlació. Sèries temporals. Números índexs. Inferència estadística.
  
Annex I-B
  
Comptabilitat
  
Constitució, distribució de beneficis, augment i reducció de capital, finançament, transformació, fusió, absorció, escissió i dissolució d'empreses individuals i societats. Suspensió de pagaments i fallides. Operacions de l'exercici, regularització i formació d'estats comptables en empreses comercials, amb i sense sucursals, vendes al comptador, a crèdit i a termini, detalls, comerç a comissió i en participació entre nacionals i amb l'estranger.
  
Matemàtiques financeres
  
Capitalització simple i composta. Rendes, préstecs i emprèstits. Operacions amb valors.
  
Annex I-C
  
Dret constitucional i administratiu
  
Tema 1. La Constitució espanyola de 1978: característiques i estructura. Drets fonamentals i llibertats públiques. La reforma constitucional.
  
Tema 2. La Hisenda Pública en la Constitució espanyola. Els principis constitucionals del dret financer. Els drets fonamentals dels contribuents. El finançament de les hisendes territorials.
  
Tema 3. Les Corts Generals: composició i funcions. Òrgans parlamentaris. El procediment legislatiu ordinari.
  
Tema 4. La Corona. El Rei. El Defensor del Poble. El Tribunal de Comptes.
  
Tema 5. El poder judicial: funcions. El govern del poder judicial. El Ministeri Fiscal.
  
Tema 6. El Govern: composició i funcions. El Consell de Ministres i les comissions delegades del Govern.
  
Tema 7. El Tribunal Constitucional: organització i funcions. Recursos i processos davant del Tribunal Constitucional.
  
Tema 8. L'organització territorial de l'Estat: comunitats i ciutats autònomes. Les entitats locals.
  
Tema 9. Els ordenaments de les comunitats autònomes. Els estatuts d'Autonomia. Especial referència a l'Estatut de la Comunitat Valenciana. Distribució de competències entre l'Estat i les comunitats autònomes.
  
Tema 10. El sistema institucional de la Generalitat Valenciana. El Govern Valencià. Les Corts Valencianes. Relacions entre ambdós poders. El règim electoral valencià. El Síndic de Greuges.
  
Tema 11. El dret comunitari. Les fonts de l'ordenament comunitari i la seua aplicació. La relació entre l'ordenament comunitari i el dels estats membres.
  
Tema 12. La lliure circulació de mercaderies, persones i capitals. Política agrícola i pesquera comuna. Política exterior i de seguretat comuna.
  
Tema 13. La Unió Europea: la unió política i la unió econòmica i monetària. L'euro. El Pacte d'Estabilitat i Creixement.
  
Tema 14. Les institucions de la Unió Europea: el Consell, el Parlament Europeu. La Comissió. El Tribunal de Justícia. El Tribunal de Comptes.
  
Tema 15. Les fonts del dret administratiu. La Constitució. La llei. Els decrets lleis. La delegació legislativa. Els tractats internacionals. El dret comunitari.
  
Tema 16. La potestat reglamentària: titularitat, límits i control. El reglament: classes. Eficàcia dels reglaments. La inderogabilitat singular.
  
Tema 17. L'organització administrativa. Òrgans unipersonals i col·legiats. La competència i la jerarquia. Centralització, descentralització i desconcentració.
  
Tema 18. L'administració institucional. Els organismes autònoms. Les entitats públiques empresarials. Les societats mercantils. Els altres ens públics.
  
Tema 19. Les potestats administratives. El principi de legalitat. L'autotutela de l'administració.
  
Tema 20. L'acte administratiu (I): concepte, elements i classes. Els actes polítics o de Govern.
  
Tema 21. L'acte administratiu (II). Forma. La notificació i publicació dels actes administratius. El silenci administratiu.
  
Tema 22. L'acte administratiu (III). Eficàcia i executorietat dels actes administratius. La suspensió d'efectes de l'acte administratiu. L'execució forçosa: especial referència a la via de constrenyiment.
  
Tema 23. L'acte administratiu (IV). Validesa i invalidesa dels actes administratius. Revocació i anul·lació d'ofici dels actes administratius.
  
Tema 24. El procediment administratiu (I): concepte i classes. Regulació. Les parts en el procediment administratiu. Les persones interessades. Capacitat, legitimació i representació.
  
Tema 25. El procediment administratiu (II). Iniciació. Instrucció: especial referència al tràmit d'audiència. L'acabament del procediment: formes.
  
Tema 26. Els contractes administratius (I). Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques. Àmbit subjectiu i objectiu d'aplicació. Òrgans de contractació. El contractista: capacitat i la resta de requisits. Les garanties dels contractes. La preparació dels contractes.
  
Tema 27. Els contractes administratius (II). Els procediments d'adjudicació. Efectes i extinció dels contractes. La novació subjectiva i la subcontractació.
  
Tema 28. Els contractes administratius (III). Règim legal dels contractes d'obres, gestió de serveis públics, subministrament i consultoria i assistència tècnica.
  
Tema 29. El domini públic i el patrimoni dels ens públics.
  
Tema 30. La noció del servei públic. Els modes de gestió del servei públic.
  
Tema 31. La potestat sancionadora de l'administració. Fonaments, contingut i límits. Les sancions administratives: concepte i classes. El procediment sancionador.
  
Tema 32. L'expropiació forçosa. Fonament i límits. Els subjectes de l'expropiació. Requisits de l'expropiació. El preu just. La reversió expropiatòria.
  
Tema 33. La responsabilitat de l'administració i els seus agents. Requisits. Terminis de reclamació i procediment.
  
Tema 34. Els recursos administratius. Classes de recursos. Procediment de tramitació i resolució dels recursos administratius.
  
Tema 35. La jurisdicció contenciosa administrativa (I): àmbit. Els òrgans de la jurisdicció contenciosa administrativa. Les parts del procediment. Objecte del recurs.
  
Tema 36. La jurisdicció contenciosa administrativa (II). El procediment contenciós administratiu. La sentència. Els recursos.
  
Tema 37. L'administració pública i la justícia: conflictes jurisdiccionals, qüestions de competència i conflictes d'atribucions.
  
Tema 38. L'organització administrativa de la Generalitat Valenciana. Els principis. d'administració central i perifèrica: especial referència a la Conselleria d'Economia, Hisenda i Ocupació.
  
Tema 39. El Comité Econòmic i Social de la Comunitat Valenciana. El Consell Jurídic Consultiu de la Comunitat Valenciana.
  
Hisenda pública
  
Tema 1. El sector públic en una economia de mercat. Delimitació, criteris de mesurament, importància i evolució. La comptabilitat nacional i el sector públic. La Hisenda Pública. Els continguts actuals.
  
Tema 2. La intervenció del sector públic en l'activitat econòmica. Les resolucions del mercat. Els fins del sector públic. Les operacions del sector públic. Les resolucions del sector públic. Limitacions de la intervenció pública en la correcció de les resolucions del mercat.
  
Tema 3. La presa de decisions en el sector públic. Elecció social i preferències individuals. El funcionament democràtic. Burocràcia i grups d'interés.
  
Tema 4. El pressupost. Concepte i estructura. El cicle pressupostari. Les distintes tècniques pressupostàries: del pressupost administratiu a les modernes tècniques de pressupostació. El pressupost i els sistemes de planificació i control.
  
Tema 5. L'eficiència en el sector públic. Producció pública i producció privada. Selecció i avaluació de projectes. Costos, beneficis i regles de decisió.
  
Tema 6. Relació entre equilibri pressupostari i creixement i estabilitat econòmica. Disciplina fiscal en la Unió Europea: el Pacte d'Estabilitat i Creixement. La reforma de la institució pressupostària a Espanya: les lleis d'Estabilitat Pressupostària.
  
Tema 7. Despesa pública: teories explicatives del creixement, equitat i eficiència. Teories explicatives del creixement de la despesa pública. Incidència i efectes distributius de la despesa pública. Eficàcia i eficiència del despesa pública: conceptes i tècniques d'anàlisi.
  
Tema 8. Despesa pública en l'estat del benestar (I): despeses socials. Béns preferents i equitat categòrica. Despesa pública en sanitat. Despesa pública en educació. Despesa pública en habitatge.
  
Tema 9. Despesa pública en l'estat del benestar (II): prestacions econòmiques. Prestacions econòmiques: concepte, tipus i justificació. Sistema de pensions: disseny i efectes econòmics. L'assegurança de desocupació. Els programes de lluita contra la pobresa.
  
Tema 10. Els ingressos públics. Criteris de classificació. Els preus i l'empresa pública. Preus públics i taxes. Les contribucions especials. L'impost, concepte i distincions. Distints tipus d'impostos. Els elements integrants dels impostos.
  
Tema 11. Els principis impositius. Els principis del benefici i de la capacitat de pagament. La incidència impositiva. Els sistemes fiscals. Les principals figures impositives. Evolució i models internacionals. Les crítiques als models vigents. Les noves figures impositives: els impostos d'ordenació, els impostos ecològics i la taxa sobre transaccions financeres. Les propostes de reformes fiscals.
  
Tema 12. Els costos de la imposició. Costos d'eficiència. Excés de gravamen i imposició òptima. Costos recaptatoris. El frau fiscal: conceptes, efectes i condicionants.
  
Tema 13. Imposició sobre la renda de les persones físiques (I): concepte i naturalesa. Evolució. Concepte fiscal de renda. La consideració de les distintes fonts. Les rendes irregulars i les variacions patrimonials. Les rendes empresarials. Les exempcions i les despeses deduïbles.
  
Tema 14. Imposició sobre la renda de les persones físiques (II): la unitat contribuent: Problemes de delimitació i alternatives en el seu tractament. Les tarifes i els seus problemes. L'autoliquidació. Efectes econòmics i valoració actual.
  
Tema 15. Imposició sobre societats: concepte i característiques. Justificació. Base imposable: problemes i alternatives de determinació. Tipus de gravamen i beneficis fiscals. La incidència de l'impost. La integració amb la imposició sobre la renda de les persones físiques.
  
Tema 16. La imposició sobre la despesa. Justificació i classificació. L'Impost personal sobre la despesa: concepte, antecedents i descripció; efectes econòmics i valoració actual.
  
Tema 17. La imposició general sobre les vendes. Concepte i classificació. La imposició sobre el valor afegit: tipologia i problemes. Incidència i valoració.
  
Tema 18. La imposició sobre consums específics. Raons justificatives. Evolució i figures actuals. Incidència i efectes econòmics. Quota fixa versus imposició ad valorem. La imposició sobre el comerç exterior.
  
Tema 19. El dèficit públic i la hisenda extraordinària. Definicions i instruments de finançament. El deute públic: concepte, classes i efectes econòmics, la càrrega del deute. Les privatitzacions d'actius públics. La inflació com a impost. Els efectes econòmics del dèficit: expansió i efecte expulsió.
  
Tema 20. La hisenda multinivell. Principis del federalisme fiscal. Distribució de competències i models de finançament. Les subvencions intergovernamentals. La hisenda internacional: la doble imposició internacional; l'harmonització fiscal.
  
Tema 21. El federalisme fiscal en l'anàlisi comparada. Especial referència al model alemany i a la fórmula canadenca: El sistema tributari representatiu.
  
Tema 22. Planificació fiscal individual i empresarial. Mètodes per a l'anàlisi de la planificació fiscal: concepte de cost d'ús, tipus marginals efectius i càlcul de taxes internes de retorn ajustades per impostos. Concepte de tipus impositiu anual equivalent. Aplicacions a instruments d'estalvi a curt i llarg termini.
  
Sistema financer
  
Tema 1. L'estructura institucional del sistema financer. L'autoritat monetària. Intermediaris financers. Mercats financers. Mercats monetaris.
  
Tema 2. El Banc d'Espanya. Òrgans rectors. Funcions. Supervisió prudencial d'entitats de crèdit. Execució de la política monetària. El sistema europeu de bancs centrals i el Banc Central Europeu.
  
Tema 3. Entitats de crèdit.(I) L'exercici de l'activitat de les entitats de crèdit en l'àmbit de la Unió Europea. El coeficient legal de caixa. El coeficient de solvència. Normes de solvència i normes de control. Els fons de garantia de depòsits.
  
Tema 4. Entitats de crèdit.(II) Bancs. Caixes d'estalvi. Òrgans de govern. Competències de les comunitats autònomes. Les cooperatives de crèdit.
  
Tema 5. L'operativa bancària: préstec bancari, obertura de compte de crèdit i descompte bancari. El risc de signatura: l'aval i el crèdit documentari. Certificats de depòsit i pagarés bancaris. Cessions temporals d'actius. La compensació bancària. El secret bancari.
  
Tema 6. Altres intermediaris i auxiliars financers. Els establiments financers de crèdit. La seua operativa: el lísing i el factoring. Les societats de garantia recíproca. Les societats i fons de capital-risc. Societats de taxació. Les agències de qualificació.
  
Tema 7. Institucions d'inversió col·lectiva. Les societats i els fons d'inversió mobiliària. Les societats i els fons d'inversió immobiliària.
  
Tema 8. La Llei de Mercat de Valors: àmbit d'aplicació. Concepte de valor negociable. Valors representats per mitjà d'anotacions en compte. Mercat primari. Emissió de valors.
  
Tema 9. La Comissió Nacional del Mercat de Valors. Empreses de serveis d'inversió. Les societats i agències de valors. Les societats gestores de cartera. El Fons de Garantia d'Inversions.
  
Tema 10. Mercats monetaris. Els mercats interbancaris. Els mercats descentralitzats de valors: el mercat de deute públic anotat, el mercat AIAF de renda fixa privada. Importància econòmica. Instruments negociats. Organització. Operativa. El mercat hipotecari: títols hipotecaris.
  
Tema 11. Mercats de capitals. Renda variable i renda fixa. El mercat primari. Les ofertes públiques de venda d'accions. El mercat secundari: la Borsa de Valors. Sistemes de contractació. Tipus d'operacions borsàries. El segon mercat. Les empreses de serveis financers. Les societats i agències de valors. Fons de Garantia d'Inversions. Els mercats de derivats. Contractes d'opcions i futurs negociats.
  
Tema 12. Normes de contractació en els mercats secundaris oficials. Liquidació i compensació d'operacions. Ofertes públiques d'adquisició de valors. Contractes sobre valors admesos a negociació. La comissió. La compravenda borsària. Tipus d'operacions borsàries: operacions al comptador i a termini. Operacions a crèdit. Compra de valors especials.
  
Tema 13. La titulació creditícia. Noció i agents participants. Els fons de titulació hipotecària. La societat gestora de fons de titulació. Els bons de titulació. La titulació de crèdits no hipotecaris.
  
Tema 14. Els riscos de l'activitat financera. Concepte i classes de risc. Mesurament i control. Riscos dels instruments derivats i efectes sobre els mercats de comptador. Els productes derivats no negociats en mercats organitzats: depòsits forward-forward, acords sobre tipus d'interés futurs (FRA) i permutes financeres (Swap). Warrants. Contractes cap, floor i collar. Els productes estructurats.
  
Tema 15. Els mercats financers internacionals. Els mercats de divises. El tipus de canvi. Teories explicatives de la determinació del tipus de canvi. Tipus d'operacions en el mercat de divises: transaccions al comptador, a termini, permutes. Mercats crediticis internacionals: bons i préstecs sindicats. Altres emissions i col·locacions internacionals.
  
Tema 16. Les inversions estrangeres a Espanya. Inversions espanyoles a l'exterior. Règim comú a ambdós tipus d'inversions.
  
Tema 17. El sector assegurador. L'empresa d'assegurances. Condicions per a l'accés i per a l'exercici de l'activitat asseguradora. Les provisions tècniques i el marge de solvència. El Fons de Garantia. El control administratiu de l'activitat asseguradora. El Consorci de Compensació d'Assegurances.
  
Tema 18. Els elements principals de l'operació d'assegurances. El contracte d'assegurança: disposicions generals. L'assegurança contra danys.
  
Tema 19. L'assegurança de persones. Els plans de pensions: modalitats, principis bàsics i règim financer. Els fons de pensions: règim financer, entitats gestores i depositàries.
  
Annex I-D
  
Dret financer i tributari espanyol
  
I.D.1. Part general i procediments tributaris
  
Tema 1. El dret financer. Concepte, autonomia i contingut. La Hisenda Pública en la Constitució Espanyola.
  
Tema 2. La hisenda de la Generalitat Valenciana. La Tresoreria de la Generalitat Valenciana.
  
Tema 3. El pressupost de la Generalitat Valenciana: contingut, estructura, limitacions i modificacions pressupostàries.
  
Tema 4. El procediment d'execució de la despesa pública. Fases i documents comptables.
  
Tema 5. El control de l'activitat financera pública. El Tribunal de Comptes. El control intern. La Sindicatura de Comptes.
  
Tema 6. El dret tributari: concepte i contingut. Les fonts del dret tributari. Administració tributària. Les obligacions i deures de l'administració tributària. Els principis de l'ordenament tributari espanyol.
  
Tema 7. L'aplicació i la interpretació de les normes tributàries. Àmbit temporal i criteris de subjecció a les normes tributàries. Interpretació i qualificació. La integració de les normes tributàries: analogia, simulació i conflicte en l'aplicació de la norma tributària.
  
Tema 8. Els tributs. Concepte, fins i classes de tributs. La relació jurídica tributària. Les obligacions tributàries: l'obligació tributària principal, l'obligació tributària de realitzar pagaments a compte, les obligacions entre particulars, les obligacions tributàries accessòries i formals.
  
Tema 9. Els elements de quantificació de l'obligació tributària. La base imposable: concepte i mètodes de determinació. La base liquidable. El tipus de gravamen. La quota tributària. El deute tributari: concepte. Garanties del deute tributari.
  
Tema 10. Els obligats tributaris: classes. Drets i garanties. Els subjectes passius. El contribuent. Exempcions subjectives. La capacitat d'obrar en l'orde tributari. Representació. Residència i domicili fiscal.
  
Tema 11. Els responsables tributaris. La responsabilitat tributària. Responsables solidaris i subsidiaris. Els successors. Retenidors i obligats a ingressar a compte. Altres obligats tributaris.
  
Tema 12. L'aplicació dels tributs (I). Concepte i òrgans competents de l'administració tributària de l'Estat. Òrgans competents en l'administració tributària de la Generalitat Valenciana. Les oficines liquidadores de districte hipotecari en l'aplicació dels tributs. La informació i assistència als obligats tributaris. La consulta tributària. El número d'identificació fiscal. La gestió censal.
  
Tema 13. L'aplicació dels tributs (II). Els procediments administratius en matèria tributària: fases. Obligació de resolució i terminis de resolució. La prova. Notificacions. La denúncia pública. Les liquidacions tributàries.
  
Tema 14. Actuacions i procediment de gestió tributària (I). Funcions de Gestió Tributària. Declaracions. Autoliquidacions. Comunicacions de dades. Procediment de devolució iniciat mitjançant autoliquidació, sol·licitud o comunicació de dades. Procediment iniciat mitjançant declaració.
  
Tema 15. Actuacions i procediment de gestió tributària (II). Procediment de comprovació de valors. Procediment de verificació de dades. Procediment de comprovació limitada.
  
Tema 16. La recaptació (I). Característiques i règim legal. Òrgans de recaptació. Competències i estructura organitzativa de l'administració tributària de l'Estat. Òrgans de recaptació de l'administració tributària de la Generalitat Valenciana. Facultats de la recaptació. El paper de les entitats financeres en la recaptació.
  
Tema 17. La recaptació (II). Extinció dels deutes. Pagament. Prescripció. Insolvències. Altres formes d'extinció.
  
Tema 18. La recaptació (III). Fórmules especials per a arbitrar el pagament. Ajornaments i fraccionaments. Garanties per a l'ajornament i el fraccionament. El procediment de compensació. La compensació d'ofici de deutes d'entitats públiques. El procediment de deducció.
  
Tema 19. La recaptació (IV). La recaptació en període executiu. El procediment de constrenyiment: concepte. Concurrència de procediments. Suspensió. Embargament i alienació de béns i drets. El procediment davant de responsables i successors.
  
Tema 20. La recaptació (V). Privilegis per al cobrament de deutes tributaris. La Hisenda Pública i els processos concursals. Les terceries. Accions civils i penals.
  
Tema 21. La inspecció dels tributs (I). Òrgans centrals i perifèrics de l'administració tributària de l'Estat. Òrgans competents en l'administració tributària de la Generalitat Valenciana. Funcions. Facultats. Deures. Classes d'actuacions. Actuacions d'obtenció d'informació amb transcendència tributària. Actuacions de valoració. Actuacions d'informe i assessorament. Actuacions de comprovació i investigació. Altres actuacions.
  
Tema 22. La inspecció dels tributs (II). Actuacions i procediment d'inspecció. Iniciació i desenvolupament. Objecte i abast. Lloc i horari de les actuacions inspectores. Desenvolupament del procediment: Termini, mesures cautelars, al·legacions i tràmit d'audiència. Disposicions especials: Aplicació del mètode d'estimació directa i l'informe preceptiu per a la declaració del conflicte en l'aplicació de la norma tributària.
  
Tema 23. La inspecció dels tributs (III). Actuacions i procediment d'inspecció. Documentació de les actuacions inspectores. L'acabament del procediment: tramitació d'actes, òrgans competents per a la pràctica de liquidacions i classes de liquidacions derivades d'actes d'inspecció. Altres formes d'acabament.
  
Tema 24. La potestat sancionadora en matèria tributària (I). Principis. Els subjectes responsables de les infraccions i sancions tributàries. Concepte i classes d'infraccions i sancions tributàries. Quantificació de les sancions. Extinció de la responsabilitat.
  
Tema 25. La potestat sancionadora en matèria tributària (II). El procediment per a la imposició de sancions tributàries. Drets i garanties en el procediment sancionador. Òrgans competents per a la imposició de sancions. Procediment separat. Iniciació, instrucció, audiència a les persones interessades, tramitació abreujada, termini per a resoldre.
  
Tema 26. Delictes contra la hisenda pública. Descripció dels tipus penals de delictes contra la hisenda pública. El rescabalament civil. El procediment inspector davant del delicte contra la hisenda pública: tramitació.
  
Tema 27. Delicte de contraban. Definicions. Tipificació del delicte. Penalitat. Responsabilitat civil. Infraccions administratives de contraban. Tipificació. Subjectes infractors. Prescripció. Sancions: criteris de graduació. Òrgans competents. Procediment sancionador. Mesures provisionals. Comís. Intervenció de béns no monopolitzats. Alienació anticipada. Adscripció dels béns, efectes i instruments intervinguts. Destinació de les mercaderies de monopoli. Valoració de béns.
  
Tema 28. Revisió d'actes en via administrativa. Normes comunes. Procediments especials de revisió. El recurs de reposició. Les reclamacions econòmiques administratives: Àmbit d'aplicació, organització i competències.
  
Tema 29. Les reclamacions econòmiques o administratives: els interessats en el procediment. La suspensió. El procediment general: procediment en única o primera instància; recursos en via econòmica administrativa; procediment abreujat davant d'òrgans unipersonals. Els recursos en matèria de tributs propis de la Generalitat Valenciana.
  
I.D.2. Part especial (I)
  
Tema 30. Impost sobre la renda de les persones físiques (I). Naturalesa, objecte i àmbit d'aplicació. Subjecció a l'impost: aspectes materials, personals i temporals. Regles generals de determinació de la base imposable i liquidable. Determinació de la capacitat econòmica sotmesa a gravamen, continuació: rendiments del treball. Rendiments del capital mobiliari i immobiliari.
  
Tema 31. Impost sobre la renda de les persones físiques (II). Determinació de la capacitat econòmica sotmesa a gravamen: rendiments d'activitats econòmiques. Guanys i pèrdues patrimonials.
  
Tema 32. Impost sobre la renda de les persones físiques (III). Integració i compensació de rendes. Mínim personal i familiar. Regles especials de valoració. Règims de determinació de la base imposable. Base liquidable. Càlcul de l'impost: quota íntegra estatal.
  
Tema 33. Impost sobre la renda de les persones físiques (IV). Càlcul de l'impost, continuació: quota líquida estatal. Gravamen autonòmic o complementari. Quota diferencial. Tributació familiar. Règims especials: imputació de rendes immobiliàries i entitats en règim d'atribució de rendes.
  
Tema 34. Impost sobre la Renda de les Persones Físiques (V). Règims especials, continuació: imputació de rendes en el règim de transparència fiscal internacional. Imputació de rendes per la cessió de drets d'imatge. Gestió de l'impost: declaracions. Pagaments a compte. Liquidacions provisionals. Obligacions formals. Règim sancionador. Orde jurisdiccional.
  
Tema 35. Llei de l'Impost sobre la Renda de no Residents i Normes Tributàries (I): naturalesa, objecte i àmbit d'aplicació. Elements personals. Subjecció a l'impost.
  
Tema 36. Llei de l'Impost sobre la Renda de no Residents i Normes Tributàries (II): rendes obtingudes mitjançant establiment permanent. Rendes obtingudes sense mediació d'establiment permanent. Gravamen especial sobre béns immobles d'entitats no residents. Altres disposicions.
  
Tema 37. L'impost sobre el patrimoni de les persones físiques. Naturalesa, objecte i àmbit d'aplicació. Fet imposable i béns exempts. Subjecte passiu. Base imposable i liquidable. Meritació. Determinació del deute tributari. Gestió de l'impost.
  
Tema 38. L'impost de societats (I). Naturalesa i àmbit d'aplicació. El fet imposable. Subjecte passiu. Exempcions plenes i parcials. La base imposable: concepte i règims de determinació. Imputació temporal d'ingressos i despeses.
  
Tema 39. L'impost de societats (II). Deduïbilitat de les amortitzacions i provisions. Despeses no deduïbles. Operacions a valor de mercat. Correcció monetària i reinversió de beneficis extraordinaris.
  
Tema 40. L'impost sobre societats (III). Compensació de bases imposables negatives. Període impositiu i meritació de l'impost. Tipus de gravamen. Deduccions per a evitar la doble imposició.
  
Tema 41. L'impost sobre societats (IV). Bonificacions i deduccions per a incentivar determinades activitats. Pagament fraccionat. Retencions i ingressos a compte. L'índex d'entitats. Obligacions comptables i registrals. Declaracions, liquidacions i devolucions.
  
Tema 42. L'impost sobre societats (V). Règim especial de les empreses de reduïda dimensió. Règim de societats patrimonials. L'arrendament financer. Règim de grups de societats.
  
Tema 43. L'impost sobre societats (VI). Fusions, escissions, aportacions d'actius i canvi de valors. Règim especial de cooperatives. Altres règims especials: enumeració i característiques bàsiques.
  
Tema 44. L'impost sobre successions i donacions (I). Disposicions generals. Fet imposable. Subjectes passius i responsables. Base imposable. Base liquidable. Tipus de gravamen. Deute tributari. Meritació i prescripció.
  
Tema 45. L'impost sobre successions i donacions (II). Normes especials. Infraccions i sancions. Gestió de l'impost. Normes especials.
  
Tema 46. Impost sobre el valor afegit (I). Naturalesa i àmbit d'aplicació. Entrega de béns i prestacions de serveis. Delimitació de l'IVA amb l'impost sobre transmissions patrimonials i actes jurídics documentats. Operacions no subjectes.
  
Tema 47. Impost sobre el valor afegit (II). Adquisicions intracomunitàries de béns: fet imposable. No subjecció. Exempcions, exempcions en les entregues intracomunitàries de béns, lloc de realització, meritació, base imposable i subjecte passiu. Importacions de béns: fet imposable, exempcions, meritació, base imposable i subjecte passiu.
  
Tema 48. Impost sobre el valor afegit (III). Exempcions: interiors, relatives a exportacions, a operacions assimilades a exportacions, a les àrees exemptes i als règims suspensius. Lloc de realització del fet imposable.
  
Tema 49. Impost sobre el valor afegit (IV). Meritació de l'impost. Base imposable: regla general i especials. Subjecte passiu. Repercussió de l'impost i tipus impositius.
  
Tema 50. Impost sobre el valor afegit (V). Deducció: requisits i limitacions del dret a deduir. Règim de deducció en sectors d'activitat diferenciada. Regla de prorrata. Regularització de deduccions. Deduccions anteriors al començament de les activitats empresarials o professionals. Devolucions.
  
Tema 51. Impost sobre el valor afegit (VI). Règims especials. Normes generals. Règim simplificat. Règim especial de l'agricultura, ramaderia i pesca. Règim especial de béns usats, objectes d'art, antiguitats i objectes de col·lecció.
  
Tema 52. Impost sobre el valor afegit (VII). Règim especial aplicable a les operacions amb or d'inversió. Règim especial de les agències de viatges. Règim especial del recàrrec d'equivalència. Règim especial aplicable als serveis prestats per signatura electrònica. Obligacions dels subjectes passius. Gestió de l'impost. Suspensió de l'ingrés. Infraccions i sancions.
  
I.D.3. Part especial (II)
  
Tema 53. L'impost sobre transmissions patrimonials i actes jurídics documentats (I). Naturalesa i àmbit d'aplicació. Transmissions patrimonials oneroses. Fet imposable, subjecte passiu, base imposable, quota tributària, regles especials. Operacions societàries: fet imposable, subjecte passiu, base imposable, quota tributària i regles especials.
  
Tema 54. L'impost sobre transmissions patrimonials i actes jurídics documentats (II). Actes jurídics documentats: tributació. Disposicions comunes als tres gravàmens. Exempcions. Comprovació de valors. Obligacions formals. Gestió i liquidació de l'impost.
  
Tema 55. Els impostos especials (I). Naturalesa. Els impostos especials de fabricació: classificació. Àmbit territorial d'aplicació. Conceptes. Fet imposable. Supòsits de no subjecció. Meritació. Bases i tipus impositius. Repercussió. Subjectes passius i responsables. Exempcions. Devolucions. Depòsits i magatzems. Règim suspensiu.
  
Tema 56. Els impostos especials (II). Els impostos especials de fabricació: fabricació, transformació i tinença. Circulació: règim general, documents de circulació, marques fiscals, vendes en ruta, obligacions d'expedidors i receptors, modalitats de circulació. Normes generals de gestió: inscripció en el Registre Territorial, codi d'activitat i establiment, garanties. Control d'activitats i locals. Infraccions i sancions.
  
Tema 57. Els impostos especials (III). Disposicions comunes als impostos especials sobre l'alcohol i begudes alcohòliques: definicions. Exempcions. Devolucions. Norma sobre la fabricació dels productes gravats. Disposicions particulars en relació amb Canàries. Impost sobre la cervesa: àmbit objectiu; base imposable; tipus impositius. Normes de fabricació i control d'operacions. Impost sobre el vi i begudes fermentades: àmbit objectiu; meritació; base imposable; tipus impositius. Normes d'instal·lació i circulació. Obligacions específiques dels fabricants.
  
Tema 58. Els impostos especials (IV). Impost sobre productes intermedis: àmbit objectiu, supòsits de no subjecció; base imposable; tipus impositiu; infraccions i sancions. Impost sobre l'alcohol i begudes derivades: àmbit objectiu; base imposable; tipus impositiu. Règim de destil·lació artesanal. Règim de colliter. Exempcions. Devolucions. Normes de fabricació d'alcohol. Normes de fabricació de begudes derivades i d'extractes concentrats alcohòlics. Normes especials de circulació. Infraccions i sancions.
  
Tema 59. Els impostos especials (V). Impost sobre hidrocarburs: conceptes. Àmbit objectiu d'aplicació. Supòsits de no subjecció. Base i tipus impositius. Exempcions i tipus reduïts. Devolucions. Normes particulars de gestió. Infraccions i sancions. L'impost sobre l'electricitat: naixement en l'ordenament tributari espanyol. Àmbit objectiu. Concepte. Base i tipus impositiu. Exempcions. Disposicions especials en relació amb els intercanvis intracomunitaris d'energia elèctrica. Normes de gestió.
  
Tema 60. Els impostos especials (VI). Impost sobre la labors del tabac: concepte. Àmbit objectiu. Supòsit de no subjecció. Base i tipus impositius. Exempcions. Devolucions. Normes particulars de gestió. Disposicions particulars en relació amb Ceuta i Melilla. Impost sobre determinats mitjans de transport: fet imposable, exempcions, devolucions, subjectes passius, meritació, base i tipus impositiu, liquidació i pagament. Disposicions particulars en relació amb Canàries, Ceuta i Melilla.
  
Tema 61. Impost sobre les primes d'assegurances. Fet imposable. Àmbit espacial. Exempcions. Lloc de realització. Meritació. Base imposable. Subjectes passius. Repercussió de l'impost. Tipus impositiu. Autoliquidació, ingrés i declaració resum anual. Impost sobre vendes detallistes de determinats hidrocarburs. Naturalesa. Àmbit territorial d'aplicació. Àmbit objectiu. Fet imposable. Exempcions. Subjectes passius. Meritació. Base imposable. Tipus de gravamen. Repercussió. Normes de gestió.
  
Tema 62. Sistema duaner (I). La imposició duanera. Àmbit espacial: el territori duaner. Especial consideració de la tributació exterior a Canàries, Ceuta i Melilla. L'element subjectiu de la imposició: declarant i representació en Duana. L'agent i comissionista de duanes. El valor en duana de les mercaderies. Mètodes de valoració.
  
Tema 63. Sistema duaner (II). Els drets d'importació. L'aranzel duaner de la Comunitat. Els contingents aranzelaris. La determinació i acreditació de l'origen de les mercaderies. El procediment duaner. De la introducció de les mercaderies. La declaració sumària. El depòsit temporal de les mercaderies. Els magatzems de depòsit temporal. Les destinacions duaneres. Zones i depòsits francs. L'abandó de les mercaderies.
  
Tema 64. Sistema duaner (III). El règim duaner de la lliure pràctica. Les declaracions duaneres. El document únic administratiu. El règim duaner de la importació temporal. El règim duaner del perfeccionament actiu. El perfeccionament passiu. La transformació de les mercaderies sota control duaner.
  
Tema 65. Sistema duaner (IV). El règim de depòsit duaner. El trànsit. L'exportació. Tractaments aranzelaris favorables. Operacions privilegiades. Mercaderies de retorn. Els recursos propis comunitaris.
  
Tema 66. Les taxes: concepte, àmbit d'aplicació, fet imposable, subjecte passiu, responsables, meritació, gestió i liquidació. Principals taxes establides per la Generalitat Valenciana. Els preus públics. Els aranzels dels funcionaris públics. Les exaccions parafiscals.
  
Tema 67. Les taxes veterinàries. Les tarifes portuàries.
  
Tema 68. El cànon de sanejament d'aigües residuals de la Comunitat Valenciana. Naturalesa. Fet imposable, subjecte passiu, meritació, base imposable, quota tributària i beneficis fiscals. Especialitats en la gestió i recaptació del cànon de sanejament.
  
Tema 69. El finançament de les comunitats autònomes (I): principis i recursos financers del vigent sistema de finançament de les comunitats autònomes.
  
Tema 70. El finançament de les comunitats autònomes (II): règim de tributs cedits. La corresponsabilitat fiscal.
  
Tema 71. El finançament de les comunitats autònomes (III): el finançament de les comunitats autònomes de règim foral: País Basc i Navarra. Especialitats del règim tributari d'aquestes comunitats i la seua relació amb el règim tributari general. El règim econòmic fiscal de Canàries. Peculiaritats de les ciutats autònomes de Ceuta i Melilla.
  
Tema 72. El finançament de les hisendes locals. Recursos financers de les hisendes locals. Examen especial de l'impost sobre béns immobles i de l'impost sobre activitats econòmiques. La gestió cadastral.
  
Annex II
  
(Model d'instància)
  
ANNEX III
  
(Oficines públiques)
  
ALACANT
  
Direcció Territorial de la Conselleria de Justícia i Administracions Públiques
  
Rambla de Méndez Núñez, 41, 3a planta, 03429 ALACANT
  
Telèfon 033343647 FAX 060676130
  
Telèfon PROP 012 (169583673 per a telefonades des de fora de la Comunitat Valenciana)
  
CASTELLÓ
  
Direcció Territorial de la Conselleria de Justícia i Administracions Públiques.
  
Carrer Major, núm. 78, 12506 CASTELLÓ
  
Telèfon 260873423 FAX 076273171
  
Telèfon PROP 012 (276574842 per a telefonades des de fora de la Comunitat Valenciana)
  
VALÈNCIA
  
Conselleria de Justícia i Administracions Públiques
  
Oficina PROP
  
Carrer Miquelet, núm. 5, 46519 VALÈNCIA
  
Telèfon PROP 012 (748566621 per a telefonades des de fora de la Comunitat Valenciana)
  
OFICINES PROP
  
ALACANT
  
Benidorm Racó de Loix. Avinguda Joan Fuster Zaragozá, 1 - 03460 Benidorm
  
Benidorm La Cala. Carrer Juan Antonio Baldoví - 03607 Benidorm
  
Benidorm Foietes-Colonia de Madrid. Avinguda Beniardà, 61 € 03238 Benidorm
  
Benidorm Alfredo Corral-Maravall. Avinguda Ametlers, 42 € 03827 Benidorm
  
Benidorm Els Tolls-Salt de l'Aigua. Avinguda Andalusia, 8 - 03399 Benidorm
  
busquereta-Alacant. Carrer Churruca, 29 € 03837 Alacant
  
CASTELLÓ
  
Germans Bou - Castelló. Avinguda Germans Bou, 47 € 12041 Castelló
  
Avinguda del Mar - Castelló. Avinguda del Mar, 16 € 12478 Castelló
  
Casa dels Caragols - Castelló. Carrer Major, 78 €12283 Castelló
  
Vila-real. Carrer Joan Fuster, 28 € 12867 Vila-real
  
Vinaròs. Carrer Sant Joaquim, 14 € 12683
  
VALÈNCIA
  
Gregorio Gea I. Carrer Gregorio Gea, 27 € 46441
  
Gregorio Gea II Carrer Gregorio Gea, 14 € 46301 València
  
Colón - València. Carrer Colon, 80 € 46798 València
  
Miquelet - València. Carrer Miquelet, 5 - 46422 València
  
Xàtiva. Avinguda Selgas, 3 - 46203 Xàtiva
  
Requena. Av. Arrabal, 9 - 46289 Requena
  
Ontinyent. Plaça Mestre Ferrero, 22 € 46355 Ontinyent
  
Sagunt. Camí Reial, 97 € 46536 Sagunt
  
Port de Sagunt. Plaça Ramón de la Sota, s/n (Edifici Rotonda) - 46460 Sagunt